











Tradiţii ortodoxe de ziua Sfintei muceniţe Varvara 





DOD RO A 

Sfânta mare muceniţă Varvara din Helopolis (sau Barbara) (4 decembrie): 
https://www2.slideshare.net/steaemy 1/sf-varvara 


https://archive.org/details/sf.-varvara_202012 


https://www.academia.edu/44741216/Sf% C3% A2nta_mare_muceni %o C5% A3% C4% 83_V 
arvara_din_Heliopolis_sau_Barbara_4_decembrie 


ie e se 


Duminica aceasta ortodocşii cu calendar îndreptat au sărbătorit ziua Sfintei mare 
muceniţe Varvara. Cinstirea acestei muceniţe este foarte timpurie, la aproximativ 
un secol de la moartea ei martirică în timpul împăratului Maximian. 


























În tradiţia ortodoxă bulgară, Sfânta muceniţă Varvara este cunoscută ca fiind una 
dintre cele 14 ajutătoare ale creştinilor. Sfânta este foarte populară şi datorită fap- 
tului că este protectoarea tunarilor, inginerilor militari, minerilor şi tuturor celor ce 
lucrează cu explozibil, deoarece viaţa sa vorbeşte despre un fulger care l-a ucis pe 
tatăl ei. Sfânta Varvara este şi ocrotitoarea matematicienilor. 


O versiune franceză a vieţii sale vorbeşte despre 13 minuni pe care le-a săvârşit 
oamenilor care au primit Taina Sfântului Maslu, ajutând oamenii să se pocăiască 
sincer. 


Ortodocşii bulgari spun şi că Sfânta Varvara este protectoarea copiilor de boli, în 
special de pojar. 


În folclorul bulgar, Sfânta Varvara este sora Sfântului Sava, care este cinstit a doua 
zi, pe 5 decembrie şi a Sfântului Nicolae, cinstit pe 6 decembrie. 


Sfinții Varvara şi Sava pregătesc aşadar ziua fratelui lor, Sfântul Nicolae. Un 
proverb bulgar spune că Sfânta Varvara găteşte mâncare, Sfântul Sava coace pâine, 


iar Sfântul Nicolae seveşte pe oameni cu bunătăţi. 


Traducerea şi adaptarea: Pr. loan Valentin Istrati 























Canon de rugăciune către Sfânta mare muceniţă Varvara 





Troparul Sfintei: Pe Sfânta Varvara să o cinstim că a sfărâmat cursele vrăjmaşului 
şi ca o vrăbioară s-a izbăvit din ele, cu ajutorul armei Sfintei Cruci, prea cinstită. 


Cântarea 1 

Irmos: Intru adânc a aşternut de demult toată oastea lui Faraon puterea cea într- 
armată, iar întrupându-Se Cuvântul, a pierdut păcatul cel rău, Domnul Cel Prea- 
slăvit, căci cu Slavă S-a prea mărit. 

Stih: Sfântă mare muceniţă Varvara, roagă-te lui Dumnezeu pentru noi! 

O, Sfântă Treime cinstită, mai presus de toate, ceea ce dai robilor tăi darul cel mai 
presus de gând, însuflă în mintea mea cea întunecată raza cea de lumină purtătoare, 
ca să laud pe muceniţa ta, Sfânta Varvara, cea pururea fericită. 

Stih: Sfântă mare muceniţă Varvara, roagă-te lui Dumnezeu pentru noi! 

Toată rânduiala cuvintelor de laudă este covârşită, cu adevărat, de mărimea muce- 


nicilor Tăi, lubitorule de oameni. Ci, primind lauda cea din credinţă şi după putere, 
trimite-ne nouă, Stăpâne, răsplătire îmbelşugată. 


























Slavă Tatălui şi Fiului şi Sfântului Duh. 

Ca un trandafir prea frumos dintr-o rădăcină plină de spini odrăslind mărita 
Varvara, a umplut Biserica lui Hristos de dulce mireasmă, roşindu-se prin sânge cu 
roşeala nevoinţei; pe care după vrednicie o fericim. 

Şi acum şi pururea şi în vecii vecilor. Amin. (a Născătoarei de Dumnezeu) 
Şarpele cel prea viclean, însuflându-mi pofta de a fi asemenea cu Ziditorul, ca pe 
un rob m-a răpit. lar prin tine, prea curată, am fost chemat iarăşi la cele dintâi, 
îndumnezeit fiind cu adevărat. Că tu, Maica lui Dumnezeu, ai născut pe Cel ce m-a 
îndumnezeit. 


Cântarea a 3-a 


Irmos: Inflorit-a pustiul ca şi crinul, Doamne, Biserica păgânilor cea stearpă prin 
venirea ta, întru care s-a întărit inima mea. 


Stih: Sfântă mare muceniţă Varvara, roagă-te lui Dumnezeu pentru noi! 


Rănită fiind de săgeata cea preadulce a dragostei Tale, ca a unui Mire, Stăpâne, 
purtătoarea de biruinţă, Sfânta Varvara, a urât toată necredinţa părintească. 


Stih: Sfântă mare muceniţă Varvara, roagă-te lui Dumnezeu pentru noi! 

Nici farmecul desfătării, nici strălucirea frumuseţii şi a bogăției, nici dulceţile tine- 
reţii nu te-au amăgit pe tine, mărită Varvara, ceea ce ai fost mireasă a lui Hristos, 
bună fecioară. 


Slavă Tatălui şi Fiului şi Sfântului Duh. 


Către luptele cele desăvârşite nici slăbiciunea femeiască, nici vârsta cea tânără nu 
te-au împiedicat; că s-au întărit, Hristoase, cu puterea Ta cea nevăzută. 


Şi acum şi pururea şi în vecii vecilor. Amin. (a Născătoarei de Dumnezeu) 


Cetele îngereșşti s-au minunat, prea curată, şi inimile omeneşti s-au înfricoşat de 
naşterea ta. Pentru aceasta cu credinţă te cinstim pe tine, de Dumnezeu Născătoare. 


Cântarea a 4-a 























Irmos: Venit-ai din Fecioară, nu sol, nici înger, ci Tu Insuţi, Domnul, Te-ai Intru- 
pat şi m-ai mântuit pe mine, tot omul. Pentru aceasta, cântăm Ție: Slavă puterii 
Tale, Doamne. 

Stih: Sfântă mare muceniţă Varvara, roagă-te lui Dumnezeu pentru noi! 
Născându-Te din Fecioară ai dăruit tinerelor fecioare să surpe trufia celui viclean. 
Pentru aceasta strălucită biruitoare, Sfânta Varvara, a batjocorit îndrăzneala ace- 
luia. 


Stih: Sfântă mare muceniţă Varvara, roagă-te lui Dumnezeu pentru noi! 


Cu Sfântă Crucea Ta ai stricat puterea morţii; pentru aceasta, Hristoase, fecioara 
Varvara necruțându-şi trupul său, cu minte prea tare a răbdat prea vitejeşte rănile. 


Slavă Tatălui şi Fiului şi Sfântului Duh 

Amăgită fiind strămoaşa mai înainte de meşteşugirile celui înşelător, alungată a 
fost din desfătarea Raiului; iar Sfânta Varvara batjocorindu-l pe acela, sălăşluieşte 
acum în cămara cerească de nuntă. 


Şi acum şi pururea şi în vecii vecilor. Amin. (a Născătoarei de Dumnezeu) 


Pe tine toți credincioşii te ştim liman de mântuire şi zid neclintit, Născătoare de 
Dumnezeu; că tu, cu rugăciunile tale, izbăveşti sufletele noastre din nevoi. 


Cântarea a 5-a 

Irmos: Mijlocitor Te-ai făcut lui Dumnezeu şi oamenilor, Hristoase Dumnezeule. 
Că prin Tine, Stăpâne, am aflat izbăvirea din noaptea necunoştinţei către Părintele 
Tău, începătorul luminii. 

Stih: Sfântă mare muceniţă Varvara, roagă-te lui Dumnezeu pentru noi! 
Poruncind să se lumineze baia cu trei ferestre, ai zugrăvit în chip tainic botezul, 
Sfântă Varvara, care este curățirea cea purtătoare de lumină a sufletelor, prin lumi- 


na Sfintei Treimi. 


Stih: Sfântă mare muceniţă Varvara, roagă-te lui Dumnezeu pentru noi! 























Sfânta Varvara ferindu-se de nebunia cea cumplită a tatălui ei, muntele îndată 
despicându-se a primit-o, ca şi oarecând pe întâia muceniţă, Sfânta Tecla, cea puru- 
rea mărită, prin minunea lui Hristos. 

Slavă Tatălui şi Fiului şi Sfântului Duh 

Sfânta Varvara cea lăudată, aprinzându-se de râvna adevăratului Dumnezeu, a 
scuipat în feţele cele spurcate ale idolilor celor mincinoşi, bătându-şi joc, fecioara, 
de stăpânitorul lumii. 


Şi acum şi pururea şi în vecii vecilor. Amin. (a Născătoarei de Dumnezeu) 


Roagă, Fecioară curată, pe Fiul tău şi Domnul, să dăruiască celor robii, care se 
încred în tine, izbăvire paşnică din împrejurarea cea potrivnică. 


Cântarea a 6-a 


Irmos: Intru adâncul greşelilor fiind învăluit, chem adâncul milostivirii Tale cel 
neurmat; scoate-mă din stricăciune, Dumnezeule. 


Stih: Sfântă mare muceniţă Varvara, roagă-te lui Dumnezeu pentru noi! 
Precum ai făgăduit, Mântuitorule, ai dăruit înţelepciunea cea de Dumnezeu învă- 
țată celor ce pătimesc pentru Tine înaintea divanului judecătorului; de aceasta şi 
muceniţa Varvara s-a umplut. 

Stih: Sfântă mare muceniţă Varvara, roagă-te lui Dumnezeu pentru noi! 
Inşelăciunea celor fără de Dumnezeu o ai vădit cu cuvântul, de Dumnezeu înţe- 
lepţită, Varvara prea mărită; şi cu stăruința în fapte ai înspăimântat minţile tira- 
nilor. 


Slavă Tatălui şi Fiului şi Sfântului Duh 


Purtătoarea de biruinţă, cea fără de prihană, Sfânta Varvara, şi-a dat trupul să-i fie 
sfâşiat în chinuri îngrozitoare şi să fie strujit cu mănunchi de păr, pentru Hristos. 


Şi acum şi pururea şi în vecii vecilor. Amin. (a Născătoarei de Dumnezeu) 























Fără ispită bărbătească ai născut, Fecioară, şi fecioară în veci ai rămas, arătând 
semnele adevăratei Dumnezeiri a Fiului şi Dumnezeului tău. 


Condacul Sfintei: Lui Hristos, celui în Sfânta Treime cu evlavie lăudat, urmându-l 
tu, purtătoare de biruinţă, ai nimicit templele idolilor; şi luptând în mijlocul locului 
de pătimire, Sfântă Varvara, nu te-ai temut de amenințările tiranilor, ceea ce ai avut 
îndrăznire bărbătească, cu glas mare cântând pururea: cinstesc Sfânta Treime, 
Dumnezeirea cea una. 


Icosul Sfintei: Pe ceea ce prin mucenicie s-a făcut mireasă a lui Hristos, pe Sfânta 
Varvara, adunându-ne, să o cinstim după vrednicie; ca prin rugăciunile ei izbă- 
vindu-ne de întinăciunea cea de suflet pierzătoare şi de ciumă, de cutremur şi de 
surpare, să petrecem viaţa în pace, învrednicindu-ne cu toții sfinţi, cei ce din veac 
au bine plăcut lui Dumnezeu, a umbla în lumină şi a cânta cu vrednicie: minunate 
ai făcut, Mântuitorule, milele Tale tuturor oamenilor, celor ce mărturisesc cu cre- 
dinţă şi cinstesc Sfânta Treime, Dumnezeirea cea una. 


Cântarea a 7-a 

Irmos: Porunca cea potrivnică lui Dumnezeu, a tiranului cel călcător de lege, 
înaltă văpaie a ridicat; iar Hristos a întins cinstitorilor de Dumnezeu tineri roua 
Duhului, cel ce este Binecuvântat şi Preaslăvit. 

Stih: Sfântă mare muceniţă Varvara, roagă-te lui Dumnezeu pentru noi! 

Tiranul cel ce se semeţea să cuprindă pământul şi să piardă marea, zace ca o jucărie 
la picioarele Sfintei fecioare Varvara; că pe acesta slăbindu-l Hristos, ea l-a legat 
ca pe o vrabie neputincioasă. 

Stih: Sfântă mare muceniţă Varvara, roagă-te lui Dumnezeu pentru noi! 

Cu bătăi de neîndurat, chinuit fiindu-ţi tot trupul şi roşit de curgerile de sânge şi 
coasta-ți arsă fiind, ai răbdat, muceniţă prealăudată, dând mulţumită lui Hristos, 
Sfântă mărită Varvara. 

Slavă Tatălui şi Fiului şi Sfântului Duh 

O, cruzimea cea fără de omenie şi fără de simţire a tiranilor şi preamulta lor nele- 


giuire! Că au tăiat cumplit cu sabia, ca într-o măcelărie, sânii muceniţei, care şi-a 
lipit mintea de Dătătorul de răsplată, Hristos. 























Și acum şi pururea şi în vecii vecilor. Amin. (a Născătoarei de Dumnezeu) 

Sfântă a sfinților te cunoaştem pe tine, ca pe ceea ce singură ai născut pe Dumne- 
zeu cel neschimbat, Fecioară neîntinată, Maică nenuntită. Că prin naşterea ta cea 
dumnezeiască ai izvorât tuturor credincioşilor nestricăciunea. 

Cântarea a 8-a 

Irmos: Cuptorul cel cu foc oarecând în Babilon, lucrările şi-a despărțit cu dumne- 
zeiasca poruncă, pe haldei arzând, iar pe cei credincioşi răcorind, pe cei ce cântau: 
Binecuvântaţi toate lucrurile Domnului pe Domnul. 

Stih: Sfântă mare muceniţă Varvara, roagă-te lui Dumnezeu pentru noi! 
Arătatu-ţi-S-a Hristos în lumina neapropiată, ţie, celei ţinută în temniţă, Sfântă 
Varvara, îndemnându-te să îndrăzneşti, vindecându-ţi rănile şi bucurie dăruindu-ți. 
Pentru aceasta te-ai într-aripat de dragostea Mirelui tău. 

Stih: Sfântă mare muceniţă Varvara, roagă-te lui Dumnezeu pentru noi! 

Inger luminat te-a îmbrăcat în haină luminoasă pe tine, care ai fost dezbrăcată pen- 
tru Hristos, cinstită Varvara, purtându-te ca pe o mireasă; că ai dezbrăcat împreună 
cu haina şi patimile, muceniţă, primind schimbare dumnezeiască. 

Binecuvântăm pe Tatăl şi pe Fiul şi pe Sfântului Duh, Domnul 

Arătatu-s-a plinită în chip lănurit proorocia Ta, Hristoase; că tatăl dă la moarte pe 
fiu, ticălosul părinte al muceniţei Tale, făcându-se însuşi lucrător al junghierii. 
Pentru aceasta cu foc din cer a fost mistuit. 

Şi acum şi pururea şi în vecii vecilor. Amin. (a Născătoarei de Dumnezeu) 

Pe Cel nedespărțit de Tatăl, care ca Dumnezeu şi om a petrecut în pântecele tău, 
fără sămânță L-ai zămislit şi L-ai născut în chip de negrăit, Născătoare de Dumne- 


zeu prea curată. Pentru aceasta pe tine te ştim izbăvirea noastră a tuturor. 


Cântarea a 9-a 




















Irmos: Fiul Părintelui Celui fără de început, Dumnezeu şi Domnul, întrupându-Se 
din Fecioară, S-a arătat nouă, ca să lumineze cele întunecate şi să adune cele risi- 
pite. Pentru aceasta, pe Născătoarea de Dumnezeu, cea prea lăudată, o slăvim. 


Stih: Sfântă mare muceniţă Varvara, roagă-te lui Dumnezeu pentru noi! 


Vrând să dobândeşti prin sabie sfârşit fericit muceniciei tale, Sfântă Varvara, 
împreună cu Sfânta Iuliana te-ai învrednicit cununilor, auzind glas dumnezeiesc, 
care a împlinit rugăciunile tale. 


Stih: Sfântă mare muceniţă Varvara, roagă-te lui Dumnezeu pentru noi! 


Hristos plinind cererea ta, Sfântă Varvara, purtătoare de biruinţă, dă tămăduiri tutu- 
ror celor ce săvârşesc cu adevărat, cu credinţă pomenirea ta din fiecare an. Că mi- 
nunile tale au covârşit nisipul mării, mărită muceniţă. 


Slavă Tatălui şi Fiului şi Sfântului Duh 


Unindu-te acum cu Hristos, Mirele tău, cel ce domneşte peste toate şi strălucind de 
slava dumnezeieştii lumini în cereştile cămări, Sfântă Varvara, cauţi spre cântăreții 
tăi, scăpându-i de patimi şi aducându-i la Dumnezeul cel viu. 


Şi acum şi pururea şi în vecii vecilor. Amin. (a Născătoarei de Dumnezeu) 


Ca o lână primind în pântece ploaia cea cerească, ceea ce eşti cu totul fără prihană, 
ai născut nouă pe Cel ce dă dulceaţă celor ce-L laudă cu dreaptă credinţă şi te ves- 
tesc pe tine, Născătoare de Dumnezeu, ceea ce eşti cu totul lăudată. 


Sedealna, glasul al 3-lea. Podobie: De frumuseţea fecioriei tale şi de prea luminată 
curăția ta Gavriil mirându-se, a strigat ţie, Născătoare de Dumnezeu: Ce laudă 
vrednică voi aduce ţie? Sau cum te voi numi pe tine? Nu mă pricep şi mă minunez! 
Pentru aceasta, precum mi s-a poruncit, strig ţie: Bucură-te, ceea ce eşti plină de 
har. 


Cu prilejul chinuirii tale pe toţi i-ai înspăimântat; că ai răbdat bătăi de la tirani, 
legături, chinuri şi temniţă, Sfântă Varvara prea fericită. Pentru aceasta şi cunună 
din ceruri ai primit de la Dumnezeu, pe care L-ai iubit cu totul şi ai alergat la 
Dânsul. Acela ţi-a dat ţie să izvorâşti şi tămăduiri oamenilor, muceniţă. 


























Sedealna Preasfintei Născătoare de Dumnezeu, glasul 1. Podobie: Mormântul Tău, 
Mântuitorule, ostaşii străjuindu-l, morţi s-au făcut de strălucirea îngerului ce s-a 
arătat, care a vestit femeilor Învierea. Pe Tine Te mărim, Pierzătorul stricăciunii, la 
Tine cădem, cel ce ai înviat din mormânt la Unul Dumnezeul nostru. 


Minunea cea uimitoare a zămislirii şi chipul cel negrăit al naşterii, întru tine, s-au 
făcut cunoscute, curată, pururea Fecioară. Mintea mi se înfricoşează şi cugetul mi 
se înspăimântă de mărirea ta, ce se întinde asupra tuturor, spre mântuirea sufletelor 
noastre. 


Sedealna Sfintei Cruci şi a Preasfintei Născătoare de Dumnezeu, glasul 1. 
Podobie: Mormântul Tău, Mântuitorule, ostaşii străjuindu-l, morți s-au făcut de 
strălucirea îngerului ce s-a arătat, care a vestit femeilor Învierea. Pe Tine Te mă- 
rim, Pierzătorul stricăciunii, la Tine cădem, cel ce ai înviat din mormânt la Unul 
Dumnezeul nostru. 


Lângă Crucea Domnului stând şi plângând, ca o Maică bună, curata striga: vai mie, 
Fiul meu! Vai mie, Lumina ochilor mei! Cum ai fost întins pe cruce, Tu, care 
dumnezeieşte ai întins cerul ca un cort şi scoţi din mare izvoare de ape, cu porunca 
Ta? 
































